Matarat

Matarat eli ratasmatarat (Galium) on matarakasvien heimoon kuuluva kasvisuku. Siihen kuuluu 635 lajia, joita esiintyy lähes koko maailmassa.Plants of the World Online: Galium L. Viitattu 8.12.2021. Lajeista pääosa esiintyy pohjoisella pallonpuoliskolla.Den virtuella floran: Måror (Galium) Viitattu 8.12.2021. Suomessa tavataan tai on tavattu kaikkiaan 19 mataralajia, joista alkuperäisiä lajeja on yhdeksän.Retkeilykasvio 1998, s. 330–334. Mataroiden kanssa läheisiä sukuja ovat maratit (Asperula), ristimatarat (Cruciata), krapit eli värimatarat (Rubia) ja sinimatarat (Sherardia).Retkeilykasvio 1998, s. 327. == Ulkonäkö ja koko == Matarat ovat enimmäkseen monivuotisia mutta myös yksivuotisia, rento- tai pystyvartisia. Ne ovat yleensä ruohovartisia, jotkin lajit voivat olla hieman varpumaisia. Mataroilla varsi on usein nelisärmäinen. Lehtien lavat ovat ehytlaitaisia, otakärkisiä tai tylppiä ja tavallisesti yksisuonisia. Kukinto on tiheä tai harsu viuhko. Useimmilla lajeilla on pienet valkoiset kukat, joiden verhiö on hyvin pieni tai puuttuu. Teriö on tavallisesti ratasmainen. Hedelmä muodostuu kahdesta vierekkäisestä hedelmyksestä. Joillain lajeilla hedelmissä on koukkukarvoja, jotka edistävät leviämistä.Retkeilykasvio 1998, s. 329. Muun muassa peltomatara ja kierumatara ovat tehokkaasti leviäviä, yksivuotisia rikkakasveja. == Mataralajeja == Pohjoismaissa on tavattu seuraavia mataralajeja:Suuri Pohjolan kasvio 2005, s. 476–481.Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 92.) * paimenmatara (Galium album) * kierumatara (Galium aparine) * ahomatara (Galium boreale) * vahamatara (Galium glaucum) * harsomatara (Galium intermedium, syn. Galium schultesii) * saksanmatara eli etelänpaimenmatara (Galium mollugo) * pohjanmatara (Galium normanii) * tuoksumatara (Galium odoratum) * öölanninmatara (Galium oelandicum) * rantamatara (Galium palustre) ** isorantamatara (G. palustre subsp. elongatum) ** pikkurantamatara (G. palustre subsp. palustre) * ranskanmatara (Galium parisiense) * piennarmatara (Galium × pomeranicum) (G. album × G. verum, paimenmataran ja keltamataran risteymänä syntynyt itsenäinen risteymälaji) * puistomatara (Galium pumilum) * gotlanninmatara (Galium rotundifolium) * suonimatara (Galium rubioides) * nummimatara (Galium saxatile) * peltomatara (Galium spurium) ** pellavapeltomatara eli pellavamatara (G. spurium subsp. spurium) ** rikkapeltomatara eli peltomatara (G. spurium subsp. vaillantii) * kalkkimatara (Galium sterneri) * ruotsinmatara (Galium suecicum) * sarvimatara (Galium tricornutum) * pikkumatara (Galium trifidum) * lehtomatara (Galium triflorum) * luhtamatara (Galium uliginosum) * jyllanninmatara (Galium valdepilosum) * keltamatara (Galium verum) Muita mataralajeja: * lemmonmatara (Galium brenanii) * kaksosmatara (Galium geminiflorum) * muurimatara (Galium murale) * aromatara (Galium octonarium) * madeiranmatara (Galium productum) * karvamatara (Galium scabrum) * harjamatara (Galium setaceum) * huntumatara (Galium sylvaticum) * nyppymatara (Galium verrucosum) == Lähteet == * * Suuri Pohjolan kasvio. Toim. Mossberg Bo & Stenberg Lennart. Suom. Seppo Vuokko & Henry Väre. Kustannusosakeyhtiö Tammi, Helsinki 2005 (2003). ISBN 951-31-2924-1 === Viitteet === == Aiheesta muualla == * Finto: Kassu – Kasvien suomenkieliset nimet: Galium * ITIS: Galium * United States Department of Agriculture (USDA): Galium * Flora of China: Galium